Vrou deur hond verskeurArgieffoto Russel Meiring, woordvoerder van ER24, het gesê die vrou, vermoedelik in haar 40’s, het bytwonde oor groot dele van haar lyf opgedoen. “Paramedici het omstreeks 19:50 Sondag by die vrou se huis in Priniastraat in Rooihuiskraal aangekom. Die vrou het in die oprit na die huis agter ŉ motor gelê,” het Meiring gesê. Paramedici het onmiddellik die vrou begin behandel voor sy in ŉ ernstige toestand na die Kalafong-hospitaal geneem is vir verdere mediese sorg. Dit is in dié stadium nog nie duidelik of die vrou deur net een hond aangeval is en of die hond aan haar behoort nie.